gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4953, del 24-02-2005 (2005/1152)

Resolució de 14 de gener de 2005, del Servici d'Energia, relativa a la informació pública de la sol·licitud d'autorització administrativa i declaració, en concret, de la utilitat pública del projecte de línia elèctrica de 132 kV, simple circuit, entre la ST Refoies-suport 47 de la línia Torremiró-Morella, al terme municipal de Forcall. Expedient número ATLINE/2004/238/12.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4953

Data del DOGV
:   24-02-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/1152


Organisme emissor
:   Conselleria d'Infraestructures i Transport

Tipus de document
:   Anunci

Resolució de 14 de gener de 2005, del Servici d'Energia, relativa a la informació pública de la sol·licitud d'autorització administrativa i declaració, en concret, de la utilitat pública del projecte de línia elèctrica de 132 kV, simple circuit, entre la ST Refoies-suport 47 de la línia Torremiró-Morella, al terme municipal de Forcall. Expedient número ATLINE/2004/238/12. [2005/F1152]
  
En compliment del que prescriu la Llei 54/1997, del Sector Elèctric, i el Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, se sotmet a informació pública la sol·licitud d'autorització administrativa i declaració, en concret, d'utilitat pública d'una instal·lació elèctrica les característiques principals de la qual s'indiquen a continuació:
  
Titular: Energías Renovables Mediterráneas, SA.
  
Descripció de la instal·lació: projecte de línia elèctrica de 132 kV, simple circuit, entre la ST Refoies-suport 47 de la línia Torremiró-Morella, al terme municipal de Forcall. Expedient ATLINE/2004/238/12.
  
Lloc on s'establirà la instal·lació: terme municipal de Forcall (Castelló).
  
Característiques principals: línia aèria d'alta tensió de 132 kV simple circuit, conductor LA-180, longitud total 3.529 metres.
  
Pressupost: 310.293,28 euros.
  
La qual cosa es fa pública perquè puga ser examinat el projecte en este Servici Territorial d'Energia, situat en el carrer de Cavallers, número 8 (Castelló) i formular-s'hi les al·legacions, en dos exemplars, que es consideren oportunes en el termini de 20 dies, comptadors a partir de l'endemà de la publicació d'este anunci.
Diari Oficial de la Generalitat Valenciana


Sumari del DOGV 4938, del 03-02-2005 (2005/925)

Correcció d'errades del concurs públic número 221/2005 «Subministrament d'equips per al laboratori de l'Hospital Universitari Doctor Peset».
--------------------------------------------------------------------------------------------------------------------------------------------

### Dades del document

Número de DOGV
:   4938

Data del DOGV
:   03-02-2005

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2005/925


Data del document
:   20-01-2005

Organisme emissor
:   Conselleria de Sanitat

Tipus de document
:   Correcció d'errades

Anàlisi jurídica

 Descriptors 

:   * contracte de subministraments
    * aparell científic

Correcció d'errades del concurs públic número 221/2005 «Subministrament d'equips per al laboratori de l'Hospital Universitari Doctor Peset». [2005/F925]
  
Vistes les errades del plec de prescripcions tècniques del concurs públic 221/2005 «Subministrament d'equips per al laboratori de l'Hospital Universitari Doctor Peset», anunci publicat en el Diari Oficial de la Generalitat Valenciana número 4.923, de 13 de gener de 2005, a les pàgines 1.297 i 1.298.
  
S'amplia el termini de presentació d'ofertes fins al quinzé dia natural comptador des de l'endemà de la publicació d'este anunci en el Diari Oficial de la Generalitat Valenciana, i la data d'obertura de les ofertes, que serà el desé dia natural a partir de la data límit de recepció de les ofertes. Si este dia és dissabte, l'obertura de les ofertes s'efectuarà el següent dia hàbil.
Diari Oficial de la Generalitat Valenciana


Sumari del DOGV 4933, del 27-01-2005 (2005/175)

Notificació sobre acord d'iniciació expedient nº LL-436/04 d'anul·lació de l'autorització sanitària per cessament d'activitat.
------------------------------------------------------------------------------------------------------------------------------

### Dades del document

Número de DOGV
:   4933

Data del DOGV
:   27-01-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/175


Organisme emissor
:   Conselleria de Sanitat

Tipus de document
:   Anunci

Notificació sobre acord d'iniciació expedient nº LL-436/04 d'anul·lació de l'autorització sanitària per cessament d'activitat. [2005/X175]
  
Per tal que tinga els efectes previstos i d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publiquen els acords següents:
  
?Vistos l'acta i l'informe d'inspecció que més avall s'allista, formalitzats en l'establiment que s'indica, en els qual consta que ha cessat l'activitat.
  
Atés el que disposa l'article 6 de l'Orde de 6 de juny de 1997, de la Conselleria de Sanitat, sobre l'autorització sanitària d'establiments alimentaris menors.
  
Segons que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se li concedix un termini de deu dies, comptador des de l'endemà de la recepció del present acord, per a formular les al·legacions i presentar els documents que convinguen al seu dret.
  
L'òrgan competent per a resoldre el present expedient és el director territorial de Sanitat de València, segons la competència atribuïda per l'article 4 de l'Orde de la Conselleria de Sanitat de 6 de juny de 1997.
  
D'acord amb el que disposa l'article 42.4 de la Llei 30/1992, de 26 de novembre, segons la redacció donada per la Llei 4/1999, se li informa que:
  
- El termini màxim per a resoldre i notificar el present procediment és de tres mesos comptadors des de la data del present acord, segons que disposa l'article 42.3 de la mateixa llei, sense perjudici de les possibles interrupcions del termini esmentat que es puguen produir d'acord amb l'article 42.5.
  
- La falta de resolució expressa dins del termini legal per a dictar-ne una produïx la caducitat del procediment i l'arxivament de les actuacions, segons que disposa l'article 44 de la mateixa llei, sense perjudici de la possibilitat d'iniciar un altre procediment.
  
- Per a obtindre informació sobre l'estat de la tramitació del seu procediment, pot adreçar-se a este centre, situat a València, al carrer de Sant Vicent, 83, telèfon 66 635 50 40, o a la direcció territorial situada a la mateixa adreça.
  
Acta d'inspecció: 17938, de 13.07.2004.
  
Establiment: Adimida, SL.
  
Domicili: Heron City, local 2-3.
  
Localitat: Paterna.
  
Activitat: menjador col·lectiu.
  
Expedient: LL-436/04
  
Número de CC: 16237/V
Diari Oficial de la Generalitat Valenciana


Sumari del DOGV 4999, del 05-05-2005 (2005/4528)

Informació pública del pla parcial de millora del sector urbanitzable ZU-8, així com del projecte d'urbanització de la unitat d'execució número 2 (UE-2) de l'esmentat sector.
------------------------------------------------------------------------------------------------------------------------------------------------------------------------------

### Dades del document

Número de DOGV
:   4999

Data del DOGV
:   05-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/4528


Organisme emissor
:   Ajuntament de Borriol

Tipus de document
:   Anunci

Informació pública del pla parcial de millora del sector urbanitzable ZU-8, així com del projecte d'urbanització de la unitat d'execució número 2 (UE-2) de l'esmentat sector. [2005/F4528]
  
L'alcalde president de Borriol, mitjançant el Decret d'Alcaldia de data 18 d'abril de 2005, ha disposat sotmetre a informació pública, d'acord amb els articles 52 i53 de la Llei Reguladora de l'Activitat Urbanística, en relació amb l'article 46 del mateix text, el pla parcial de millora del sector ZU-8 de Borriol, així com el projecte d'urbanització de la unitat d'execució número 2 (UE-2), redactats per l'arquitecte Rafael Ibáñez Sánchez-Robles i promoguts per la mercantil Augimar Empresa Urbanizadora, SA, agent urbanitzador de l'esmentada unitat d'execució, gràcies a la cessió de l'adjudicació atorgada per la mercantil Construcciones Proborriol, SL.
  
Al llarg del termini de 20 dies hàbils, comptadors des de la publicació del present edicte en el Diari Oficial de la Generalitat Valenciana, es podran formular al·legacions i consultar ambdós documents a estos efectes i en el mateix termini, a les dependències de l'Ajuntament de Borriol (Departament d'Urbanisme).
Diari Oficial de la Generalitat Valenciana


Sumari del DOGV 5114, del 14-10-2005 (2005/11563)

Informació pública de l'obertura de pliques del programa d'actuació integrada del sector Carrasqueret.
------------------------------------------------------------------------------------------------------

### Dades del document

Número de DOGV
:   5114

Data del DOGV
:   14-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/11413


Organisme emissor
:   Ajuntament de Riba-roja de Túria

Tipus de document
:   Anunci

Informació pública de l'obertura de pliques del programa d'actuació integrada del sector Carrasqueret. [2005/F11156]
  
L'alcalde de l'Ajuntament de Riba-roja de Túria ha dictat en la data indicada més avall la resolució que es transcriu íntegrament a continuació:
  
«Resolució de l'Alcaldia número 2072/2005
  
Assumpte: obertura de pliques del programa d'actuació integrada del sector Carrasqueret.
  
És dóna compte de la falta de presentació a l'ajuntament de l'acta de protocol·lització notarial acreditativa de l'exposició pública del programa d'actuació integrada corresponent al sector anomenat Carrasqueret, depositat davant del notari per Llanera Urbanismo e Inmobiliaria, SL, i vist el que consta en la Diligència de Secretaria de data 1 d'agost de 2005, s'acorda la no-obertura de les proposicions juridicoeconòmiques presentades a este.
  
Atés que la dita acta de protocol·lització ja s'ha presentat en este ajuntament, i considerant el que s'establix en l'article 48.2 de la Llei de la Generalitat Valenciana, Reguladora de l'Activitat Urbanística, de 15 de novembre, resolc:
  
Primer. Acordar l'obertura de pliques (proposicions juridicoeconòmiques) al programa de desenvolupament d'actuació integrada anomenat Carrasqueret, presentat per la mercantil Llanera Urbanismo e Inmobiliaria, SL, per al dia 17 d'octubre de 2005, a les 13.00 hores.
  
Segon. Que es notifique el present decret a qui ha presentat alternatives o pliques en el procediment de referència.
  
Tercer. Publicar anunci al tauler d'anuncis de l'ajuntament i en el Diari Oficial de la Generalitat Valenciana als efectes d'informació pública.
  
Quart. Comunicar que contra el present acte, que per ser de tràmit no posa fi a la via administrativa, no pertoca cap recurs, sense perjuí dels mitjans d'impugnació que els interessats estimen oportuns.»
  
El que es fa públic, en compliment d'esta, per a coneixement general.
Diari Oficial de la Generalitat Valenciana


Sumari del DOGV 4996, del 29-04-2005 (2005/4372)

Informació pública de la sol·licitud de declaració d'interès comunitari relativa a l'explotació de cantera, al polígon 40, parcel·la 1431 i altres, del terme municipal de Chiva, promoguda per Javier Vte. Catalán de Ocón, expedient 89/2005.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4996

Data del DOGV
:   29-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/4372


Organisme emissor
:   Conselleria de Territori i Habitatge

Tipus de document
:   Anunci

Informació pública de la sol·licitud de declaració d'interès comunitari relativa a l'explotació de cantera, al polígon 40, parcel·la 1431 i altres, del terme municipal de Chiva, promoguda per Javier Vte. Catalán de Ocón, expedient 89/2005. [2005/X4372]
  
Per raó del que establix l'article 37 de la Llei 10/2004, de la Generalitat Valenciana, de 9 de desembre, sobre sòl no urbanitzable, en relació amb l'article 12.2 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana, s'ha acordat admetre a tràmit i sotmetre a informació pública la sol·licitud de declaració d'interés comunitari relativa a l'explotació de pedrera, al polígon 40, parcel·la 1431 i altres, del terme municipal de Chiva, que promou Javier Vte. Catalán de Ocón, expedient 89/2005.
  
Fet que es publica per al general coneixement i a l'efecte d'informació pública durant el termini de vint dies hàbils, a partir de l'endemà de la data de la present publicació, als locals de la Comissió Territorial d'Urbanisme de València situats a l'edifici PROP de l'av. Gregori Gea núm. 27, de València.
Diari Oficial de la Generalitat Valenciana


Sumari del DOGV 5070, del 12-08-2005 (2005/8879)

RESOLUCIÓ de 7 d'abril de 2005, de la Conselleria d'Economia, Hisenda i Ocupació, per la qual s'autoritza determinada generació de crèdits per fons finalistes en el capítol 7 del programa 542.50, Investigació i Transferència Tecnològica, de la Conselleria d'Empresa, Universitat i Ciència per un import de 49.777.506,00 euros. Exp. 11.001/05-006.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5070

Data del DOGV
:   12-08-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2005/8879


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 7 d'abril de 2005, de la Conselleria d'Economia, Hisenda i Ocupació, per la qual s'autoritza determinada generació de crèdits per fons finalistes en el capítol 7 del programa 542.50, Investigació i Transferència Tecnològica, de la Conselleria d'Empresa, Universitat i Ciència per un import de 82.472.165,00 euros. Exp. 11.001/05-006. [2005/X8879]
  
En el marc de la reprogramació de l'escenari financer del Programa Operatiu Integrat de la Comunitat Valenciana (POICV 2000-2006), s'establixen diverses actuacions relacionades amb el Pla Valencià d'Investigació Científica, Desenvolupament Tecnològic i Innovació vinculades a ajudes del Fons Europeu de Desenvolupament Regional (FEDER). La Conselleria d'Empresa, Universitat i Ciència, amb la finalitat de dotar pressupostàriament l'actuació «Edificis d'investigació» que compta amb una aportació FEDER de 84.536.803,00 euros, proposa una generació de crèdits en la línia de subvenció T0104 «Ajudes per a equipament d'infraestructures» d'acord amb la previsió d'aportació condicionada de la Generalitat Valenciana .
  
En conseqüència, i en virtut del que disposen els articles 17 i 19 de la Llei 14/2004 de Pressupostos de la Generalitat Valenciana, resolc:
  
Primer
  
S'autoritza l'increment del pressuposts d'ingressos en l'aplicació pressupostària 790.00 «Transferències de capital. De l'exterior. Feder. Submarc 2000-2006 c.Suport» per import de 88.424.611,00 euros.
  
Segon
  
S'autoritza l'increment de crèdits en el pressupost de despeses, aplicació pressupostària 35.33.97.015.00.7 per import de 95.880.718,00 euros.
  
Tercer
  
S'autoritza modificar la dotació de la línia de subvenció T0104 del capítol de transferències de capital del programa 542.50 segons el detall següent:
  
València, 7 d'abril de 2005.- El conseller: Gerardo Camps Devesa.
Diari Oficial de la Generalitat Valenciana


Sumari del DOGV 5004, del 12-05-2005 (2005/4811)

Informació pública de l'autorització administrativa relativa a la instal·lació de connexió de gas natural en APB i ERM en APB/MPA, per a subministrament de gas a Alginet. Expedient CBREDE/2005/6/46.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5004

Data del DOGV
:   12-05-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/4811


Organisme emissor
:   Conselleria d'Infraestructures i Transport

Tipus de document
:   Anunci

Informació pública de l'autorització administrativa relativa a la instal·lació de connexió de gas natural en APB i ERM en APB/MPA, per a subministrament de gas a Alginet. Expedient CBREDE/2005/6/46. [2005/M4811]
  
Als efectes previstos en l'article 73 de la Llei 34/1998, de 7 d'octubre, (BOE de 8 d'octubre de 1998), del Sector d'Hidrocarburs, i en l'article 78 del Reial Decret 1.434/2002, de 27 de desembre, (BOE de 31.12.2002), pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública per a la seua autorització administrativa la instal·lació de gas natural que s'indica:
  
Expedient: CBREDE/2005/6/46.
  
Peticionari: Gas Natural SDG, SA.
  
Objecte de la petició: punt d'entrega de gas natural.
  
Emplaçament/zona geogràfica: rotonda d'entrada al municipi d'Alginet de la carretera Carlet-Alginet (Alginet).
  
Projecte: connexió de gas natural en APB i ERM en APB/MPA per a subministrament de gas Gas Natural-Cegas, SA.
  
El que es fa públic perquè se'n prenga coneixement i perquè totes aquelles persones físiques o jurídiques que es consideren afectades en els seus drets puguen examinar el projecte en el Servici Territorial d'Energia de València, situat al carrer de Gregorio Gea, 27, de València, així com presentar en el dit Servici les al·legacions que consideren oportunes en el termini de 20 dies a partir de l'endemà de la inserció d'este anunci.
Diari Oficial de la Generalitat Valenciana


Sumari del DOGV 5116, del 18-10-2005 (2005/11245)

Ressenya de l'acord de la Comissió Territorial d'Urbanisme de Castelló de data 26 de juliol de 2005, pel qual s'aprova definitivament l'homologació i el Pla de reforma interior Peníscola Parc del municipi de Peñíscola.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5116

Data del DOGV
:   18-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/11662


Data del document
:   19-09-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Peníscola
    * pla d'urbanisme

Ressenya de l'acord de la Comissió Territorial d'Urbanisme de Castelló de data 26 de juliol de 2005, pel qual s'aprova definitivament l'homologació i el Pla de reforma interior Peníscola Parc del municipi de Peñíscola. [2005/X11071]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, reguladora de l'activitat urbanística (DOGV núm. 2394, de 24 de novembre de 1994) es publica la ressenya de la resolució de la Comissió Territorial d'Urbanisme de Castelló de 26 de juliol de 2005 publicada juntament amb les normes urbanístiques aprovades en el Butlletí Oficial de la Província de Castelló núm. 112, del dia 17 de setembre de 2005.
  
Expedient 2005/0205. Aprovació definitiva de l'homologació i el Pla de reforma interior Peníscola Parc del municipi de Peñíscola.
Diari Oficial de la Generalitat Valenciana


Sumari del DOGV 5028, del 15-06-2005 (2005/6415)

Informació pública de l'extracte de les bases per a la convocatòria de proves selectives per a cobrir en propietat les places vacants a la plantilla del personal de l'Ajuntament de Sant Vicent del Raspeig.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5028

Data del DOGV
:   15-06-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/6415


Data del document
:   26-05-2005

Organisme emissor
:   Ajuntament de Sant Vicent del Raspeig

Tipus de document
:   Convocatòria

Descriptors 

:   * Sant Vicent del Raspeig
    * concurs administratiu
    * administració local
    * policia

Informació pública de l'extracte de les bases per a la convocatòria de proves selectives per a cobrir en propietat les places vacants a la plantilla del personal de l'Ajuntament de Sant Vicent del Raspeig. [2005/Q6415]
  
En el Butlletí Oficial de la Província d'Alacant número 91, de 25 d'abril de 2005, es van publicar les bases per a la següent convocatòria de proves selectives per a cobrir en propietat les places les característiques i la forma de provisió de les quals s'especifica a continuació:
  
Denominació: agent
  
Nombre de places: 6.
  
· 4 places de torn lliure mitjançant oposició.
  
· 2 places de torn mobilitat mitjançant concurs de mèrits.
  
Estes places, vacants a la plantilla de personal i dotades pressupostàriament, corresponen a l'oferta d'ocupació pública de 2004, i pertanyen al grup: C, escala: administració especial, subescala: servicis especials, classe: policia local, i estan enquadrades en l'escala bàsica, categoria: agent del cos únic de Policia Local de Sant Vicent del Raspeig.
  
El termini de presentació d'instàncies s'obrirà a partir de la publicació de l'extracte d'esta convocatòria en el Boletín Oficial del Estado.